
Parlamentul României

Camera Deputaţilor     
       
COMISIA PENTRU ADMINISTRAŢIE                                                                                    COMISIA PENTRU APĂRARE, ORDINE

PUBLICĂ, AMENAJAREA TERITORIULUI                                                                                          PUBLICĂ ŞI SIGURANŢĂ 

              ŞI ECHILIBRU  ECOLOGIC                                                             




   NAŢIONALĂ                                                             
        

 Bucureşti, 02.03.2010                                                                                                         Bucureşti, 02.03.2010
                     

Nr.26/716                                                                                                                       
  Nr.32/538


R A P O R T    C O M U N

asupra proiectului de Lege pentru aprobarea Ordonanţei de urgenţă nr. 93/2009

privind unele măsuri pentru întărirea controlului în scopul combaterii transporturilor ilicite de mărfuri

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic  şi Comisia pentru apărare, ordine publică şi siguranţă naţională au fost sesizate, prin adresa nr. PL.x. 494 din 19 octombrie 2009, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.93/2009 privind unele măsuri pentru întărirea controlului în scopul combaterii transporturilor ilicite de mărfuri. 


La întocmirea prezentului raport Comisiile au avut în vedere:

· avizul favorabil al Consiliului Legislativ (nr. 755/30.06.2009);

· avizul favorabil al Comisiei pentru buget, finanţe şi bănci (563/27.10.2009) ;

· avizul favorabil al Comisiei juridice, de disciplină şi imunităţi (nr. 31/926/20.10.2009);

·  avizul negativ al Comisiei pentru agricultură, silvicultură, industrie alimentară şi servicii specifice (nr.24/49/2009).

Proiectul de ordonanţă de urgenţă are ca obiect de reglementare instituirea unor măsuri în scopul combaterii transporturilor ilicite de mărfuri. În acest sens, competenţa constatării contravenţiei prevăzute la art.220 alin.(1) lit.k) din Ordonanţa Guvernului nr.92/2003 privind Codul de procedură fiscală, republicată, cu modificările şi completările ulterioare, precum şi aplicarea sancţiunilor prevăzute la art.220 alin.(2) din acelaşi act normativ se vor face de către personalul de specialitate din cadrul Agenţiei Naţionale de Administrare Fiscală şi din unităţile sale subordonate. Potrivit ordonanţei de urgenţă supuse aprobării, competenţa efectuării controlului asupra mijloacelor de transport, în scopul constatării şi sancţionării contravenţiei prevăzute la art.220 alin.(1) lit.k) din Ordonanţa Guvernului nr.92/2003 privind Codul de procedură fiscală, va reveni unor echipe mixte, alcătuite din personalul de specialitate din cadrul Agenţiei Naţionale de Administrare Fiscală sau din unităţile sale subordonate şi personalul anume desemnat din cadrul Poliţiei Române. 

Senatul a adoptat proiectul de lege în şedinţa din 12 octombrie 2009.


Proiectul de lege face parte din categoria legilor ordinare, conform 76 alin.(2) din Constituţia României, republicată. 


Potrivit art. 63 din Regulamentul Camerei Deputaţilor, republicat, Comisiile au dezbătut proiectul de lege la 27 octombrie 2009 şi 23 februarie 2010, în şedinţe separate.

 
La dezbateri a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Arpad Ladanyi, comisar general al Gărzii Financiare. 

La lucrările Comisiilor au fost prezenţi 49 deputaţi, din totalul de 57 membri ai Comisiilor.

Raportul Comisiilor a fost adoptat cu 48 de voturi pentru şi o abţinere. 

Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor. 


Comisiile propun Plenului Camerei Deputaţilor adoptarea proiectului de lege cu amendamentele admise care sunt redate în Anexa nr.1 la prezentul raport . Amendamentul respins este redat în Anexa nr. 2 la prezentul raport. 


          PREŞEDINTE,









       PREŞEDINTE,

       SULFINA BARBU






                           COSTICĂ  CANACHEU

            SECRETAR,










SECRETAR,
MIHAI CRISTIAN APOSTOLACHE                                                                           EUGEN BĂDĂLAN 
Întocmit     

Expert  Iulia Toader

 

                                                                                                                                                          Anexa nr. 1

I.  A M E N D A M E N T E    A D M I S E

	Nr. crt. 
	Text iniţial 
	Text Senat
	Amendamente Comisie 

(autorul amendamentelor) 
	Motivarea amendamentelor



	1. 
	
	LEGE

pentru aprobarea Ordonanţei de urgenţă a Guvernului nr. 93/2009 privind unele măsuri pentru întărirea controlului în scopul combaterii transporturilor ilicite de mărfuri


	Nemodificat 
	

	2. 
	
	          Articol unic. - Se aprobă Ordonanţa de urgenţă a Guvernului nr. 93 din 30 iunie 2009 privind unele măsuri pentru întărirea controlului în scopul combaterii transporturilor ilicite de mărfuri, publicată în Monitorul Oficial al României, Partea I, nr.457 din 1 iulie 2009.

	          Articol unic. - Se aprobă Ordonanţa de urgenţă a Guvernului nr. 93 din 30 iunie 2009 privind unele măsuri pentru întărirea controlului în scopul combaterii transporturilor ilicite de mărfuri, publicată în Monitorul Oficial al României, Partea I, nr.457 din 1 iulie 2009, cu următoarele modificări:
	Tehnică legislativă

	3. 
	ORDONANŢĂ DE URGENŢĂ

privind unele măsuri pentru întărirea controlului în scopul combaterii transporturilor ilicite de mărfuri


	
	Nemodificat
	

	4.
	        Art. 1. - (1) Prin derogare de la dispoziţiile art. 221 alin. (3) teza I din Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare, pentru constatarea şi sancţionarea contravenţiei prevăzute de art. 220 alin. (1) lit. k) din aceeaşi ordonanţă, controlul asupra mijloacelor de transport se efectuează de către echipe mixte alcătuite din personalul de specialitate din cadrul Agenţiei Naţionale de Administrare Fiscală şi unităţile sale subordonate şi personalul anume desemnat din cadrul Poliţiei Române.

         (2) La solicitarea personalului anume desemnat din cadrul Poliţiei Române, care face parte din echipa mixtă prevăzută la alin. (1), personalul de specialitate din cadrul Agenţiei Naţionale de Administrare Fiscală şi unităţile sale subordonate are obligaţia de a efectua controlul de specialitate prevăzut la alin. (1).

        (3) Personalul anume desemnat din cadrul Poliţiei Române care face parte din echipa mixtă prevăzută la alin. (1) va opri în trafic mijloacele de transport marfă, în vederea efectuării controlului de specialitate, din oficiu sau la solicitarea personalului de specialitate din cadrul Agenţiei Naţionale de Administrare Fiscală şi unităţile sale subordonate.

         (4) Constatarea contravenţiei prevăzute de art. 220 alin. (1) lit. k) din Ordonanţa Guvernului nr. 92/2003, republicată, cu modificările şi completările ulterioare, şi aplicarea sancţiunilor stabilite prin dispoziţiile art. 220 alin. (2) din acelaşi act normativ se fac de către personalul de specialitate din cadrul Agenţiei Naţionale de Administrare Fiscală şi unităţile sale subordonate.


	
	Nemodificat 
	

	5. 
	           Art.2. - Ordonanţa de urgenţă a Guvernului nr. 12/2006 pentru stabilirea unor măsuri de reglementare a pieţei pe filiera cerealelor şi a produselor procesate din cereale, publicată în Monitorul Oficial al României, Partea I, nr. 184 din 27 februarie 2006, aprobată cu modificări prin Legea nr. 225/2006, se modifică şi se completează după cum urmează:

1.La articolul 14 alineatul (1), după litera d) se introduce o nouă literă, litera e), cu următorul cuprins:

"e) transportul în scop comercial al cerealelor sau al produselor de panificaţie, neînsoţite de documentele prevăzute de lege care să justifice provenienţa licită a acestora, cu amendă de la 3.000 lei la 5.000 lei, confiscarea mărfii şi a mijlocului de transport marfă utilizat în acest scop."

2.La articolul 14, alineatul (3) se modifică şi va avea următorul cuprins:
"(3) Constatarea contravenţiilor şi aplicarea sancţiunilor prevăzute la alin. (1) lit. a)-d) se fac de către persoane împuternicite în acest scop de la Ministerul Agriculturii, Pădurilor şi Dezvoltării Rurale, iar a celor prevăzute la alin. (1) lit. e) se fac de către Garda Financiară şi personalul anume desemnat din cadrul Poliţiei Române."


	
	Nemodificat


	

	6.
	            Art.3 - (1) Veniturile rezultate din valorificarea bunurilor confiscate şi ca urmare a aplicării sancţiunilor potrivit art. 1 şi art. 2 constituie venituri la bugetul de stat. Din aceste venituri se reţine o cotă de 15% care se constituie într-un fond de premiere la dispoziţia ministrului administraţiei şi internelor şi a ministrului finanţelor publice, în cote egale.

         (2) Ministerul Administraţiei şi Internelor şi Ministerul Finanţelor Publice vor emite ordine în aplicarea dispoziţiilor art. 1 şi art. 3 alin. (1).
	
	         Articolul 3 se modifică şi va avea următorul cuprins:

         “Art. 3.- (1) Veniturile rezultate din valorificarea bunurilor confiscate şi ca urmare a aplicării sancţiunilor potrivit art. 1 şi art. 2 constituie venituri la bugetul de stat.”

(Autori: deputaţii Sulfina Barbu - Grupul parlamentar al PD-L, Petru Lakatos şi Istvan D. Erdei – grupul parlamentar al UDMR) 

          “(2) Ministerul Administraţiei şi Internelor şi Ministerul Finanţelor Publice vor emite ordine în aplicarea dispoziţiilor art. 1.”

(Autor: deputat Sulfina Barbu - Grupul parlamentar al PD-L) 


	Măsură necesară ca  urmare a intrării în vigoare a Legii–cadru privind salarizarea unitară a personalului plătit din fonduri publice nr. 330/2009.

Consecinţă a eliminării tezei a –II-a a alineatului (1). 


                                                                     










Anexa nr. 2

II.  A M E N D A M E N T     R E S P I N S 

	Nr. crt. 
	Text iniţial 
	Text Senat
	Amendamente Comisie 

(autorul amendamentelor)

 
	Motivarea amendamentelor

1.Pentru admitere

2.Pentru respingere



	1. 
	        1. La articolul 14 alineatul (1), după litera d) se introduce o nouă literă, litera e), cu următorul cuprins:

„e) transportul în scop comercial al cerealelor sau al produselor de panificaţie, neînsoţite de documentele prevăzute de lege care să justifice provenienţa licită a acestora, cu amendă de la 3.000 lei la 5.000 lei, confiscarea mărfii şi a mijlocului de transport marfă utilizat în acest scop.”
	Nemodificat
	              1. La articolul 14 alineatul (1), după litera d) se introduce o nouă literă, litera e), cu următorul cuprins:

         „e) transportul în scop comercial al cerealelor sau al produselor de panificaţie, neînsoţite de documentele prevăzute de lege care să justifice provenienţa licită a acestora, cu amendă de la 3.000 lei la 5.000 lei.”

(Autori: deputaţii Petru Lakatos şi Istvan D. Erdei -  grupul parlamentar al UDMR)
	     1. Măsura confiscării este exagerată, întrucât nivelul amenzii este suficient de ridicat. Se mai are în vedere faptul că mijlocul de transport poate fi închiriat de la o terţă persoană, precum şi situaţia câştigului nerealizat prin folosirea mijlocului de transport în perioada de soluţionare a litigiului.

       2. Ordonanţa de urgenţă a fost dată în scopul descurajării activităţilor  comerciale ilicite în care sunt implicaţi operatori economici ce se ocupă cu comercializarea şi transportul respectivelor categorii de produse şi crearea unui regim mai aspru, nicidecum mai blând, aşa cum se propune prin prezentul amendament.













1/11
PAGE  
4/11

